С минута мълчание и вой на сирени за 14-та поредна година пред Паметника на загиналите медицински чинове в района на Военномедицинска академия в София беше отбелязан Денят на спасението – ден, в който отдаваме почит на над 130-те лекари и медицински сестри, полицаи, доброволци и граждани, пожертвали себе си, за да дадат живот на хора в беда. На церемонията присъстваха заместник-министърът на отбраната Атанас Запрянов, началникът на отбраната генерал Андрей Боцев, началникът на ВМА бригаден генерал проф. д-р Венцислав Мутафчийски, д.м.н., FACS, вицепремиерът по икономическата и демографската политика Валери Симеонов, секретарят по сигурност и отбрана на президента на Република България Стефан Янев, представители на министерствата на вътрешните работи и на здравеопазването, Българската асоциация на професионалистите по здравни грижи, Българския червен кръст, медицински специалисти и много признателни граждани.